open-index/open-wikipedia-markdown huggingface dataset:
குகை ஓவியம்

**குகை ஓவியம்** அல்லது **பாறை ஓவியம்** என்பது, குகைகள், பாறைகள் போன்றவற்றில் வரையப்பட்ட பண்டைக்கால ஓவியங்களைக் குறிக்கும். இவை பொதுவாக, வரலாற்றுக்கு முற்பட்ட காலங்களைச் சேர்ந்தவை. குகை ஓவியங்கள், 40,000 ஆண்டுகள் வரை பழமையான, மேற் பழைய கற்காலக் காலத்திலிருந்தே வரையப்பட்டதாகத் தெரிகிறது. இவ்வோவியங்கள் பெரும்பாலும் சமூகத்தின் மதிப்புக்குரிய மூத்தோராலேயே வரையப்பட்டதாக நம்பப்படுகிறது.

## வரலாறு

1837 ஆம் ஆண்டில், சர். ஜார்ஜ் கிரே (*Sir. George Grey*) என்பவர், ஆஸ்திரேலியாவில் உள்ள சிட்னிக்கு அருகே பாறை ஓவியத்தைக் கண்டுபிடித்து உலகுக்கு அறிமுகப் படுத்தினார். ஆனாலும் ஆய்வாளர்களின் கவனத்தை அதிகம் ஈர்க்கவில்லை. பின்னர், 1879 ஆம் ஆண்டில் இன்னுமொரு குகை ஓவியக் கண்டுபிடிப்பு நிகழ்ந்தது. ஸ்பெயின் நாட்டிலுள்ள அல்டமிரா என்னுமிடத்தில் 12 வயது நிரம்பிய சிறுமி ஒருத்தி குகை ஓவியம் ஒன்றைக் கண்டு பிடித்தாள். இக் கண்டுபிடிப்பின் பின்னரே மானிடவியல், தொல்லியல் போன்ற துறைகளைச் சேர்ந்த ஆய்வாளர்களிடையே குகை ஓவியங்கள் பற்றிய ஆர்வம் எழுந்தது.

முதன் முதலாக ஐரோப்பாவில் அல்டமிராவில் மக்தலேனியப் பண்பாட்டைச் சேர்ந்த குகை ஓவியங்கள் கண்டுபிடிக்கப்பட்டபோது, அது ஒரு ஏமாற்று என்று கல்வியாளர்களால் கருதப்பட்டது. எனினும், பிற்காலத்து மீள் மதிப்பீடுகளும், தொடர்ந்து இடம்பெற்ற புதிய குகை ஓவியக் கண்டு பிடிப்புக்களும், அதன் நம்பகத் தன்மையை உறுதி செய்துள்ளன. அத்துடன், மிக எளிமையான கருவிகளைப் பயன்படுத்திய மேற் பழையகற்கால மனிதர்களின் உயர் தரத்திலான கலைத் திறமையையும் அவை வெளிக் கொணர்ந்துள்ளன.

## இந்தோனேசிய குகை ஓவியங்கள்
இந்தோனேசியாவின் சுலவேஸித் தீவில் காணப்படுகின்ற குகை ஓவியங்கள் வயதைக் கணித்த ஆஸ்திரேலியா, குயின்ஸ்லாந்திலுள்ள கிரிஃபித் பல்கலைக்கழகத்தைச் சேர்ந்த டாக்டர் மெக்ஸிமே ஆபோர்ட், இந்த மரோஸ் குகையிலுள்ள ஓவியங்களுக்கு குறைந்தது 40 ஆயிரம் ஆண்டுகளாவது வயதிருக்கும் என்று கணித்திருக்கிறார்.

இந்தோனேசிய குகை ஓவியங்களுக்கு சுமார் 27 ஆயிரம் ஆண்டுகள் வயதிருக்கும் என்றும் விஞ்ஞானிகள் மதிப்பிட்டுள்ளனர்.
இந்தக் குகைகளைப் பயன்படுத்தியவர்கள் குறைந்தது 13 ஆயிரம் ஆண்டுகளுக்காவது ஓவியங்களை வரைந்துவந்திருக்கிறார்கள் என்பதை கணிக்க முடிகின்றது.

குகை ஓவியங்கள் அவை வரையப்பட்ட கால கட்டங்களின் பண்பாடு, நம்பிக்கைகள் முதலியவற்றை அறிந்து கொள்வதற்கான பெறுமதியான தகவல்களையும் தருகின்றன.

ஆஸ்திரேலியக் குகை ஓவியங்கள் சில:


Image:Kakadu-painting-hero.jpg|ஒரு வேடுவன் அல்லது போர்வீரன்.
Image:Rock-painting-wallaby.jpg|ஒரு wallaby யும் வேறு பொருட்களும்
Image:Rock-painting-turtle.jpg|ஒரு ஆமை.
|மீன்கள். இது ஒரு X-கதிர்ப் பாணி ஓவியம், சில உள்ளுறுப்புக்கள் விபரமாகக் காட்டப்பட்டுள்ளன.
|ஒரு macropod's எலும்புக்கூடு.


## மேற்கோள்கள்


## வெளி இணைப்புகள்
*45 ஆயிரம் ஆண்டுகள் பழமை வாய்ந்த குகை ஓவியம்: இந்தோனேசியாவில் கண்டுபிடிப்பு https://www.dinamalar.com/news_detail.asp?id=2689816

பகுப்பு:குகை ஓவியங்கள்
பகுப்பு:மானிடவியல்
பகுப்பு:தொல்லியல்
குடும்பிமலைச் சண்டை

மட்டக்களப்பு விடுதலைப் புலிகளின் கட்டுப்பாட்டுப் பிரதேசமான கரடியானாறு, புல்லுமலை, கொக்கட்டிச்சோலை போன்ற பகுதிகளில் இலங்கை விமானப்படையின் கிபிர் குண்டுவீச்சுவிமானம் குண்டுகளை வீசிவருகின்றது. தவிர சத்துருகொண்டான், மட்டுநகர், புதூர், பிள்ளையாரடி,ஒட்டமாவடி ஆகிய இடங்களில் உள்ள இராணுவ முகாம்களிருந்து தொடர்ச்சியாக செக் நாட்டுப் பல்குழற் பீரங்கிகள், ஆட்டிலறி மூலம்  தாக்குதல் நடாத்தப்பட்டு வருவதால் மட்டக்களப்பு நகரப்பகுதி அதிர்ந்து கொண்டிருக்கின்றது.

பெப்ரவரி 27 ல் இத்தாலிய, அமெரிக்க இராஜதந்திரிகள் மட்டக்களப்பு வந்திறங்கியபோது புலிகளினால் மேற்கொள்ளப்பட்ட எறிகணைத் தாக்குதல் சம்பவத்தை அடுத்தே இலங்கை இராணுவத்தால் புலிகளின் கட்டுபாட்டு பிரதேசங்கள் நோக்கி மூர்க்கத்தமாக குண்டுகளை வீசிவருகின்றது. மேலும் தரைவழியாக புலிகளின் கட்டுப்பாட்டுப் பிரதேசங்களை நோக்கி இலங்கை இராணுவம் முன்னேறவும் முயற்சிக்கின்றது.

40,000 இற்கும் மேற்பட்ட அப்பாவிப் பொதுமக்கள் பெரும்பாலும் உடுத்த உடையுடனேயே மட்டக்களப்பு நகரப்பகுதியை சார்ந்த பிரதேசங்களான புதூர், கள்ளியங்காடு, பிள்ளையாரடி போன்ற இடங்களுக்கு இடம்பெயர்ந்து வருகின்றனர். தற்போதுள்ள நலன்புரி நிலையங்கள் இவர்களால் நிரம்பி வழிகின்றன. மட்டு அரச அதிபர் திணைக்களம் அகதிகளுக்கான ஐக்கிய நாடுகள் உயர் ஸ்தானியம், ஐக்கிய நாடுகள் சிறுவர் நிதியம் உட்படப் பல்வேறு அமைப்புக்களும் உதவியை ஆரம்பித்துள்ளபோதும் தொடர்ந்துவரும் யுத்த சூழ்நிலைகாரணமாக உதவிவழங்குவதில் தாமதமேற்படுகின்றது.

கம்பிவழி தொலைபேசி தவிர்ந்த எனைய நகர்பேசி மற்றும் CDMA சேவைகள் 6 மார்ச் 2007 இல் இருந்து செயலிழக்கச் செய்யப்பட்டுள்ளதால், உதவி வழங்குதலில் ஐக்கிய நாடுகள் (சொந்த வானொலித் தொடர்பாடல் வலையமைப்பைப் கொண்டுள்ளதால்) தவிர்ந்த ஏனைய அமைப்புகளில் பிரச்சினைகளை எதிர்நோக்குவதாகவும் தெரிகின்றது.

## குடும்பிமலை வீழ்ச்சி வெற்றி விழா - 'கிழக்கின் உதயம்'
குடும்பிமலை முகாம் வீழ்ச்சியை இலங்கை அரசு ஒரு வெற்றி விழாவாக ஜூலை 19, 2007 அன்று கொழும்பு சுதந்திர சதுக்கத்தில் கொண்டாடியது. அங்கு அப்போதைய இலங்கை இராணுவ தளபதி சரத் பொன்சேகா கிழக்கின் வெற்றியை பொறித்த பட்டயம் ஒன்றை இலங்கை ஜனாதிபதி ராஜபக்சவுக்கு அளித்தார். அங்கு உரையாற்றிய ஜனாதிபதி புலிகளின் ஈழக்கனவை சிதைத்துவிட்டதாகவும், 2007 வருட முடிவிற்குள் கிழக்கில் மாகாண மாவட்ட தேர்தல்கள் நடைபெறும் என்றும், முழுவீச்சுடன் பொருளாதார வளர்ச்சிப் பணிகள் இடம்பெறும் என்றும் தெரிவித்தார். இவ்விழாவை பிரதான எதிர்க்கட்சி,ஜேவிபி மற்றும் தமிழ்கூட்டமைப்பு என்பன புறக்கணித்திருந்தன.

## வெளி இணைப்புகள்
*மட்டக்களப்பில் இருந்து 40,000 மக்கள் இடம்பெயர்வு  10 மார்ச் 2007
*Tigers hand over 4 STF bodies to ICRC in Batticaloa 10 மார்ச் 2007 - 

## மேற்கோள்கள்

பகுப்பு:2007 நிகழ்வுகள்
பகுப்பு:நான்காம் ஈழப்போரில் இலங்கை இராணுவத்தினரின் தாக்குதல்கள்
நீலக்குயில் (திரைப்படம்)

**நீலக்குயில்** (*Neela Kuyil*) 1995 ஆம் ஆண்டு வெளிவந்த தமிழ்த் திரைப்படமாகும். அஷ்ரஃப் இயக்கத்தில் வெளிவந்த இத்திரைப்படத்தில் ஆர். பாண்டியராஜன் நடித்துள்ளது குறிப்பிடத்தக்கது.

## துணுக்குகள்
நடனம் - ராஜூ சுந்தரம்

பாடல்கள் - வாலி

## நடிகர்கள்

*பாண்டியராஜன் - முத்துசாமி 
*ராஜஸ்ரீ - ஷாலினி 
*மனோரமா 
*ராதாரவி - ராஜா 
*செந்தில்
*வெண்ணிற ஆடை மூர்த்தி - கண்ணாயிரம் 
*வடிவேலு - மம்பட்டியான்
*ஒய். ஜி. மகேந்திரன் - மதன் 
*வெண்ணிற ஆடை மூர்த்தி
*பசி நாராயணன்
* வெள்ளை சுப்பையா
* கருப்பு சுப்பையா
*ஜோக்கர் துளசி

## மேற்கோள்கள்

பகுப்பு:1995 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
உள்ளக வளிப் பண்பு

**உள்ளக வளிப் பண்பு** (Indoor Air Quality) என்பது, கட்டிடங்களுக்கு உள்ளே இருக்கும் வளியின் தரம் தொடர்பானது ஆகும். இது, உள்ளக வளியில் கலந்திருக்கக் கூடிய, மனிதரின் உடல் நலத்துக்குக் கேடு விளைவிக்கக் கூடிய, பல்வேறு வகையான அம்சங்களைப் பற்றிக் கவனத்துக்கு எடுக்கிறது. உள்ளக வளியில், நுண்ணுயிரிகள் (பூஞ்சணம், பாக்டீரியா), வேதியியல் பொருட்கள் (காபனோரொட்சைட்டு, ரேடான்), மற்றும் பல வகையான, உடலுக்குத் தீங்கு விளைவிக்கக் கூடிய பொருட்கள் கலக்கின்றன. அண்மைக்கால ஆய்வுகள் உள்ளக வளி, வெளியே இருக்கும் வளியைவிட அதிக மாசடைந்தது எனக் காட்டுகின்றன. உண்மையில் உள்ளக வளி, வெளிப்புற வளியைவிட, உடற் தீங்கு விளைவிப்பதற்கான அதிக வாய்ப்புக்களைக் கொண்டது. காற்றோட்டத்தின் மூலம் மாசுகளின் செறிவைக் குறைத்தல், வடித்தல், மாசுகள் உருவாகக் கூடிய இடங்களிலேயே அவற்றைத் தடுத்தல் அல்லது குறைத்தல் என்பன உள்ளக வளிப் பண்பை மேம்படுத்துவதற்கான அடிப்படை வழிமுறைகள் ஆகும்.

## மேற்கோள்கள்

பகுப்பு:கட்டிடக்கலை
பகுப்பு:வளிமங்கள்
காலம் பதில் சொல்லும்

**காலம் பதில் சொல்லும்** 1980ஆம் ஆண்டு வெளிவந்த தமிழ்த் திரைப்படமாகும்.  மு. கருணாநிதி கதை, திரைக்கதை வசனம் எழுத.  பி. அமிர்தம் இயக்கத்தில் வெளிவந்த இத்திரைப்படத்தில் சரத்பாபு, மனோரமா, ஜெய்சங்கர் மற்றும் பலரும் நடித்திருந்தனர்.

## வகை
மசாலாப்படம்
## மேற்கோள்கள்

பகுப்பு:1980 தமிழ்த் திரைப்படங்கள்‎
பகுப்பு:மசாலாத் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சரத் பாபு நடித்த திரைப்படங்கள்
வி. திவ்வியராஜன்

**வி. திவ்வியராஜன்** (பி: வரணி, யாழ்ப்பாணம்) பாடகர், பாடலாசிரியர், நடிகர், கதாசிரியர், இசை அமைப்பாளர், திரைப்பட இயக்குநர் என்ற பல அடை மொழிகளுக்கு உரித்தானவர். இலங்கையில் ரூபவாகினி நடத்திய "உதயகீதம்" மெல்லிசைப்போட்டியில் கலந்து முதலிடம் பெற்றவர். அங்கே "கிராமத்துக் கனவுகள்" முதலான வானொலி நாடகங்களிலும் நடித்தவர். இவர் பாடிய, மெட்டமைத்த பல பாடல்கள் கனடாவில் இறுவட்டுக்களாக வந்திருக்கின்றன.

## திரைப்படம்
இவரே திரைக்கதை எழுதி, இயக்கி, தயாரித்த திரைப்படங்கள்
* சகா
* உறவு

## இறுவட்டுக்கள்
* புலரும் வேளையில் - அருவி வெளியீடு
# புலரும் வேளையில் - சாந்தினி வர்மனுடன்
# சிறுநண்டு மணல் மீது - சங்கீதா திவ்யராஜனுடன்
# வெள்ளி சிணுங்கி - தனிப் பாடல்
# பாட்டனார் பண்படுத்தி - சாந்தினி வர்மனுடன்

* காற்றோடு பேசு - அருவி வெளியீடு
# ஊரான ஊரிழந்தோம் - தனிப் பாடல்
# அக்கரையில் நீயிருக்க - சாந்தினி வர்மனுடன்

* பேசாப் பொருள்.... (பாரதி பாடல்கள் - கவின் கலாலயா வெளியீடு)
# எனக்கு வேண்டும் - தனிப்பாடல்
# உலகத்து நாயகியே - சிறீதேவி பவநீதனுடன்
# செத்தபிறகு சிவலோகம் - தனிப் பாடல்
# அச்சமில்லை அமுங்குதல் இல்லை - மயூரன் தனஞ்செயனுடன்
# தேடிச் சோறு நிதம் தின்று - தனிப்பாடல்

## வெளி இணைப்புகள்
ஊரான ஊரிழந்தோம் - பாடல் கேட்க 

பகுப்பு:வானொலி ஒலிபரப்பாளர்கள்
பகுப்பு:ஈழத்துக் கலைஞர்கள்
பகுப்பு:ஈழத்து மெல்லிசைப் பாடகர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து நாடகாசிரியர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து எழுத்தாளர்கள்
பகுப்பு:கனேடியத் தமிழ் கலைஞர்கள்
பகுப்பு:இலங்கைத் தமிழ் இசையமைப்பாளர்கள்
பகுப்பு:கனடிய இலங்கைத் தமிழ் வம்சாவளி மக்கள்
மண்ணரிப்பு

[thumb|225px|[ஐக்கிய அமெரிக்கா|அமெரிக்காவின் வாஷிங்டன் மாநிலப் பல்கலைக்கழகம் அருகே உள்ள கோதுமை வயல் ஒன்றில் மண்ணரிப்பு.]]

**மண்ணரிப்பு** என்பது, நிலத்தில் இருந்து, மேல் மண், நீரினாலும், காற்றினாலும் அரித்துச் செல்லப்படுவதைக் குறிக்கும். அண்மைக் காலங்களில், சூழலியல் மற்றும் வேளாண்மைத் துறைகளில் இது ஒரு பெரிய பிரச்சினையாகக் கருதப்பட்டு வருகிறது.

மண்ணரிப்பு ஓர் இயற்கையான நடைமுறையே. சுமார் 450 மில்லியன் ஆண்டுகளாகவே இது நடைபெற்று வருகிற ஒன்று. ஆனால், பொதுவாக இயற்கையின் செயற்பாட்டின் போது, மேல் மண் புதிதாக உருவாகும் வேக அளவுக்கு ஈடாகவே அரிப்பும் நடைபெற்றது. மனிதனுடைய அண்மைக்கால நடவடிக்கைகள் இந்தச் சமநிலையைக் குழப்பிவிட்டன. இதனால் அரிப்பு வேகமாக நடைபெற்று வளமான நிலங்கள் இழக்கப்பட்டு வருகின்றன.

மண்ணரிப்பு, காற்றினாலும், நீரினாலும் ஏற்படலாம். வேகமாக வீசும் காற்று, நில மேற்பரப்பில் இருக்கும் தளர்வான மண்ணை அடித்துச் சென்றுவிடும். இது சம தரைகளிலும், சரிவான பகுதிகளிலும் ஏற்படலாம். நீரினால் ஏற்படும் அரிப்பு பொதுவாகச் சரிவான நிலங்களிலேயே நடைபெறுகின்றது. சரிவு கூடுதலாகும் போது அரிப்பும் கடுமையாக இருக்கும்.

## பிரச்சினைக்கான காரணங்கள்

மண்ணரிப்புக்கான காரணங்கள் இடத்துக்கிடம், நாட்டுக்கு நாடு, கண்டத்துக்குக் கண்டம் வேறுபட்டிருப்பதைக் காணலாம்.

* மண்ணரிப்புக்கான இயற்கைக் காரணிகளாக, தளர்வான மண்ணின்மேல் கடுமையான மழை, வறட்சியால் தாவர வளர்ச்சி இல்லாது போதல், சரிவான நிலம், சடுதியான காலநிலை மாற்றம் என்பவற்றைக் குறிப்பிடலாம்.
* மனித நடவடிக்கைகளோடு தொடர்புடைய முக்கிய காரணிகளாக, காடழிப்பு, அளவு மீறிய மேய்ப்பு, செறிவான வேளாண்மை, தொழில்மயமாக்கம், நகராக்கம் என்பவை விளங்குகின்றன.

## உசாத்துணைகள்

* Anthoni, J. Floor, *Soil: erosion and conservation* http://www.seafriends.org.nz/enviro/soil/erosion.htm, (2000). 10-03-2007 இல் பார்த்தபடி. 
* Soil Erosion - Causes and Effects, Ministry of Agriculture, Food and Rural Affairs, 1987. http://www.omafra.gov.on.ca/english/engineer/facts/87-040.htm 

## மேலும் பார்க்க
* காடழிப்பு

பகுப்பு:நிலம்
பகுப்பு:வேளாண்மை
கெர்கஸ்வோல்ட் இல 2 தமிழ் வித்தியாலயம்

நுவரெலியா மாவட்டத்தில் பொகவந்தலாவை பிரதேசத்தில் அமைந்துள்ள்ள **கெக்கஸ்வோல்ட் இல 02 தமிழ் மகாவித்தியாலயம்** 1941 இல் லெட்சுமித் தோட்டத்தில் ஆரம்பப்பிரிவுப் பாடசாலையாக விளங்கியது (தரம் 1 தொடக்கம் தரம் 5 வரை). இப்பாடசாலை காலப்போக்கில் மாணவர் வரவு குறைந்தமையால் மூடப்பட்டு அழிவுற்ற நிலையில் இருந்த்தாக அறியக்கிடைகின்றது. இந்நிலையைல் மலையகத்தின் பெரும்பாலன பாடசாலைகளுக்குப் புத்துயிரூட்டும் வகையில் “சீடா” செயற்திட்டத்தினூடாக பாடசாலைகளுக்கு தளவாடங்கள் மற்றும் சிறிய வழங்கள் கிடைத்தது.

ஒரு அதிபருடனும் இரண்டு ஆசிரியருடனும் தரம் 1 இல் 14 மாணவர்களுடனும் தரம் 6 இல் 17 மாணவர்களுடனும் 1992 இல் புதிய கட்டடத்தில் பாடசாலை ஆரம்பிக்கப்பட்டது. இக்காலகட்டத்தில் இப்பாடசாலை டியன்சின் தமிழ் வித்தியாலயத்தின் ஓர் இணைப்புப் பாடசாலையாகவே இருந்தது.

## அதிபர்கள்
*1997 – 2000 இ. லோகநாதன்
*2000 – 2003 ஆ. வேலுசாமி
*2003 - 		ஏ.செல்வராஜ்
* தற்போது - அருளாநந்தன்

## வேறுதகவல்கள்
* இந்தப் பாடசாலை 2002 தசாப்த விழாவினைக் கொண்டாடியது.
* இந்தப் பாடசாலைக்கு இதுவரை கணினி, விஞ்ஞான ஆய்வுகூடம், வாசிகசாலை போன்றவை இல்லாமை குறிப்பிடத்த குறைபாடுகள் ஆகும்.
* இப்பாடசாலையின் பழைய மாணவர்களால் 2017ஆம் ஆண்டு மார்ச் மாதம் பாடசாலையின் வெள்ளிவிழா சிறப்பாக கொண்டாடப்பட்டது.

## வெளி இணைப்புகள்
* பாடசாலையின் இணையதளம்
* பாடசாலையின் முகநூல் பக்கம்

## உசாத்துணை
*ஞாயிறு தினக்குரல் 7 ஜனவரி, 2007

பகுப்பு:நுவரெலியா மாவட்டத் தமிழ்ப் பாடசாலைகள்
உயிரே உயிரே (1998 திரைப்படம்)

**உயிரே உயிரே** - கனடாவில் ஜனகன் பிக்சர்ஸ் ஸ்ரீமுருகன் தயாரித்து 1998ல் வெளிவந்த திரைப்படம். வர்த்தக நோக்கில் கனடாவில் திரைப்படங்கள் தயாரிக்கலாம் என்ற நம்பிக்கையைக் கொடுத்தது.

கே. எஸ். பாலச்சந்திரன்,  ஆனந்தி ஸ்ரீதாஸ், ரமேஷ் புரட்சிதாசன், ராஜ்குமார், எலிசபெத் மாலினி, ஸ்ரீமுருகன் முதலானோர் நடித்த இந்தத் திரைப்படத்தின் படப்பிடிப்பு, இயக்கம் ஆகிய பொறுப்புக்களை ரவி அச்சுதன் ஏற்றிருந்தார். இசைத்தொகுப்பையும், படத்தொகுப்பையும் ஆர். கே. வி. எம். குமார் செய்தார்.

## வெளி இணைப்புகள்
உயிரே உயிரே Video Clips 

பகுப்பு:கனேடியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பேசாலை

**பேசாலை** மன்னார் மாவட்டத்தில் உள்ள இலங்கை அரச கட்டுப்பாட்டில் உள்ள மீனவக் கிராமம் ஆகும். தற்போதைய சூழ்நிலையை அடுத்து இலங்கை அரசினால் விடுதலைப் புலிகளின் வன்னிப் பகுதிக்குத் தடுக்கப்பட்ட பொருட்களான சீமெந்து, பெற்றோல் போன்றவற்றைக் கடத்ததும் நிலையமாகவும் விளங்கிவருகின்றது. மீன்பிடியில் அவ்வப்போது இந்திய மீன்பிடிவள்ளங்களுடன் பிணக்குகள் ஏற்படுவது வழக்கமாகும்.

## மேற்கோள்கள்

பகுப்பு:மன்னார் மாவட்டத்திலுள்ள ஊர்களும், நகரங்களும்
வட்டுக்கோட்டை

**வட்டுக்கோட்டை** இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஒரு ஊர் ஆகும். யாழ்ப்பாண நகரில் இருந்து ஏறத்தாழ 11 கிலோமீட்டர்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் சென்று பின்னர் பொன்னாலையில் இருந்து கிழக்கு நோக்கித் திரும்பும் யாழ்ப்பாணம்-பொன்னாலை-பருத்தித்துறை வீதி (AB21) ஊடறுத்துச் செல்கின்றது, இதைத்தவிர இவ்வூரை கொக்குவில்-வட்டுக்கோட்டை வீதி வழியாகவும் வந்தடையலாம். இவ்வூரைச்சூழ அராலி, மூளாய், சித்தங்கேணி போன்ற ஊர்கள் அமைந்துள்ளன. தனித் தமிழீழம் அமைக்கப்பட வேண்டும் எனும் வட்டுக்கோட்டைத் தீர்மானம் இவ்வூரில் நடைபெற்றது ஒரு சிறப்பம்சம் ஆகும்.

## பெயர்க்காரணம்
வட்டுக்கோட்டை என்ற பெயரானது வட்டக் கோட்டை என்பதில் இருந்து மருவி வந்ததென்று ஒருசாராரும், மறுசாரார் வடுகக் கோட்டையில் இருந்து (வடுகர் என்னும் தென்னிந்தியர்களின் கோட்டை) வந்தது என்றும் வாதிடுகின்றனர்.

## பாடசாலைகள்
*வட்டுக்கோட்டை இந்துக் கல்லூரி - இது வட்டுக்கோட்டையில் உள்ள ஒரு தேசிய பாடசாலை ஆகும். 1894 புரட்டாதி 9ம் திகதி அம்பலவாண நாவலர் ஆல் ஆங்கில பாடசாலையாக ஆரம்பிக்கப்பட்டது.
*யாழ்ப்பாணக் கல்லூரி - ஒரு தனியார்மய புகழ்பெற்ற கலவன் பாடசாலை ஆகும். 1823இல் ஆரம்பிக்கப்பட்டது. தமிழ், ஆங்கிலம் ஆகிய மொழிகளில் கல்வி கற்பிக்கப்படுகின்றது.
*வட்டு மத்திய கல்லூரி
* துணவி அ. மி. த. க. பாடசாலை
* வட்டு மேற்கு அ. மி. த. க. பாடசாலை
* வட்டு சுப்பிரமணிய வித்தியாசாலை
* வட்டு கார்த்திகேய வித்தியாலயம்
* வட்டுக்கோட்டை திருநாவுக்கரசு வித்தியாலயம்

## ஆலயங்கள்
### சைவ ஆலயங்கள்
இவ்வூரில் "துணவி பிரகேஷ்வரன் (ஆதிசிவன்) ஆலயம்" என்ற பெயரில் ஒரு பழைமை வாய்ந்த சிவாலயம் ஒன்று காணப்படுகின்றது. இத்துடன் வட்டுக்கோட்டையில் உள்ள சைவ ஆலயங்கள் பின்வருமாறு அமைந்துள்ளன:
* துணவி அரசடிப் பிள்ளையார் கோயில்
* உழுத்தொல்லைப்பதி (ஆத்தியடி) சர்வசித்தி விநாயகர் ஆலயம்
* வட்டுக்கோட்டை அடைக்கலம் தோட்டம் கந்தசுவாமி கோவில்
* வட்டுக்கோட்டை பங்குரு கந்தசுவாமி ஆலயம்
* வட்டுக்கோட்டை பரமகுரு ஸ்ரீ முதலியப் பெருமான் தேவஸ்தானம்
* வட்டுக்கோட்டை வன்னியன்தோட்டம் சின்னக் கதிர்காமம் (சிந்துபுரம்)
* துணவி தெவிண்டப்பிராய் முருகமூர்த்தி தேவஸ்தானம்
* வட்டூர் வீயோடை இலுப்பையடி ஸ்ரீ முத்துமாரியம்மன் தேவஸ்தானம்
* வெப்பட்டியொல்லை செந்தில் முருகையா தேவஸ்தானம்
* பிராட்டிவளவு ஞானவைரவர் ஆலயம்
* துறட்டிப்பனை முத்துமாரியம்பாள் ஆலயம்
* தெக்கணப்பாய் கண்ணகாம்பிகா சமேத கண்ணலிங்கேஸ்வரர் ஆலயம் (கண்ணகி அம்மன் ஆலயம்)
* புயங்கொல்லை ஞானவைரவர் ஆலயம்
* வட்டுக்கோட்டை மூன்றாம்பனை ஞானவைரவர் ஆலயம்
* வட்டுக்கோட்டை உடுக்கியவளை மகாகணபதிப் பிள்ளையார் ஆலயம்
* வட்டுக்கோட்டை காக்கையம்பதி காளியம்மன் ஆலயம்
* வட்டுக்கோட்டை கிராவளை ஞானவைரவர் ஆலயம்
* வட்டுக்கோட்டை வீரபத்திர சிவன் கோவில்

### கிறிஸ்தவ ஆலயங்கள்
* புனித தோமஸ் பேராலயம், வட்டுக்கோட்டை
* வட்டுக்கோட்டை எபநேசர் ஜெப ஆலயம்

## மேற்கோள்கள்

## இவற்றையும் பார்க்க
*வட்டுக்கோட்டைப் பிரகடனம்


பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
எங்கோ தொலைவில்

**எங்கோ தொலைவில்** கனேடிய தமிழ் கலைஞர் கழகத்தினரால் தயாரிக்கப்பட்டு, 1998 ஆம் ஆண்டில் வெளிவந்த திரைப்படம். வீரகேசரி பத்திரிகையில் வெளிவந்த, கே. எஸ். பாலச்சந்திரனின் "எங்கோ தொலைவில்" என்ற சிறுகதை மேடைநாடகமாக்கப்பட்டு வின்னிபெக், சஸ்கட்டூன், வன்கூவர் நகரங்களிலும், ரொரன்ரோவில் உலக பண்பாட்டு மகாநாட்டிலும் மேடையேறியது. அந்த நாடகமே பின்னர் திரைப்படமாகியது.

இந்த திரைப்படத்தில் எஸ். ரீ. செந்தில்நாதன், எஸ். மதிவாசன், துஷி ஞானப்பிரகாசம், மேகலா, சுப்புலட்சுமி காசிநாதன், எஸ். ஆர். காசிநாதன் முதலானோர் நடித்திருந்தனர். இரட்டைப்பாதை சேகர் எழுதிய பாடலுக்கு, தாரணி மதிவாசன் இசையமைக்க, சித்திரா பீலிக்ஸ் பாடியிருந்தார். எம். ஜெயக்குமார் (கண்ணன்) படப்பிடிப்பு, படத்தொகுப்பு இரண்டினையும் செய்தார்.

## குறிப்பு
*கோவிலூர் செல்வராஜன் இயற்றி, பயாஸ் - இரத்தினம் இசையமைத்து, நோர்வேயில் வசிக்கும் பொன். சுபாஸ்சந்திரன் பாடிய "சொந்த நாடு என்றாலே சொர்க்கபுரிதான்" என்ற பாடலும் இந்த திரைப்படத்தில் இடம்பெற்றுள்ளது.
* கனடாவில் TVI நிலையத்தால் ஒளிபரப்பட்ட முதலாவது கனேடிய முழுநீளத் திரைப்படம் இதுவேயாகும்.
* கனடாவில் வேறு மாநிலங்களிலும் திரையிடப்பட்டது.

## வெளி இணைப்புகள்
என் படைப்புக்கள்- எங்கோ தொலைவில் - வலைத்தளம்

பகுப்பு:கனேடியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்‎
புத்தளம் இந்து மத்திய கல்லூரி

***புத்தளம் இந்து மத்திய கல்லூரி*** (*Puttalam Hindu Central College*) இலங்கையின் புத்தளம் நகரில் உள்ள ஒரு தமிழ்க் கலவன் பாடசாலையாகும். இது மறைந்த நடராஜ தேவரினாலும் மறைந்த இரட்ணசிங்கம் அவர்களாலும் 1979 இல் ஆரம்பிக்கப்பட்டது. இப்பாடசாலையில் ஆரம்ப இடைநிலை வகுப்புக்கள் உள்ளன. இப்பாடசாலை வளாகத்தில் முருகன் கோவில் உள்ளது. இப்பாடசாலையில் பெரிய விளையாட்டுத்திடலும் அமைந்துள்ளது.

## மேற்கோள்கள்

பகுப்பு:புத்தளம் மாவட்டப் பாடசாலைகள்
மைக்ரோசாப்ட் அவுட்லுக்

**மைக்ரோசாப்ட் அவுட்லுக்** அல்லது **அவுட்லுக்** (இதன் முழுப்பெயரானது **மைக்ரோசாப்ட் ஆபிசு அவுட்லுக்** என மைக்ரோசாப்ட் ஆபிஸ் 2003 மென்பொருளில் இருந்து அறியப்படுகின்றது.) ஓர் பிரத்தியேக தகவல் முகாமைத்துவ மென்பொருளாகும். இது ஆபிசு மென்பொருளின் ஓர் அங்கம் ஆகும்.

இது பிரதானமாக மின்னஞ்சலிற்கே பயன்பட்டாலும் இது நாட்காட்டி, Task, Contact Management, குறிப்பெழுதும் வசதிகளைக் கொண்டது.

இது ஓர் தனியான மென்பொருளாக இயங்குமெனினும் மைக்ரோசாப்ட் எக்குசுசேஞ்சு சேவருடன் கூட்டியங்கி மின்னசல்களைப் பகிர்தல் அதாவது நாட்காட்டி, பொதுவான கோப்புறைகளை வைத்திருத்தல் (Common Folders) மற்றும் கூட்டங்களுக்கான கால அட்டவணை (இலங்கை வழக்கு: நேர சூசிகை) தயாரித்தல் போன்ற வசதிகளைக் கொண்டுள்ளது.

## பல்வேறு பதிப்புக்கள்
அவுட்லுக் மைக்ரோசாப்டின் முந்தைய செடியூல்+ (Schedule+) மற்றும் எக்ஸ்சேஞ் கிளையண்டை மாற்றீடு செய்ய உருவாகப்பட்ட மென்பொருளாகும்.

முக்கியமான அவுட்லுக் பதிப்புக்களாவன

## மேற்கோள்கள்

பகுப்பு:மைக்ரோசாப்ட் ஆபிஸ் மென்பொருட்கள்
சர்மிளாவின் இதய ராகம்

**சர்மிளாவின் இதய ராகம்** இலங்கையில் தயாரிக்கப்பட்ட முதலாவது தமிழ் வர்ணத்திரைப்படம். இது 1993இல் திரையிடப்பட்டது. இலங்கையின் வாரப் பத்திரிகையான சிந்தாமணியில் ஜெக்கியா ஜுனைதீன் என்ற பெண் எழுத்தாளர் 32 வாரங்களாக எழுதிய ஒரு தொடர்கதை மிகுந்த வரவேற்பைப் பெற்றதோடு, நாவலாகவும் வெளி வந்தது. இவரது கணவரான பேராதனை ஜுனைதீன் ஏற்கனவே இலங்கையில் தயாரான ஆங்கிலப்படங்களில் பணியாற்றிய அனுபவம் உள்ளவர். ஈழத்துத் தமிழ்த்திரைப்படங்களான டாக்சி டிரைவர், தெய்வம் தந்த வீடு ஆகியவற்றுக்கும் திரைக்கதை, வசனம் எழுதியவர். எனவே தனது மனைவியின் நாவலை படமாக்க நினைத்தார். இலங்கையின் மூன்று இனத்துக் கலைஞர்களையும் சம்பந்தப்படுத்தி படத்தை ஆரம்பித்தார். ஆனால் படம் நீண்ட காலம் தயாரிப்பில் இருந்துவிட்டது.

சிங்களத் திரைப்படங்களில் சற்று பிரபலமாக இருந்த சசி விஜேந்திரா, வீணா ஜெயக்கொடி இருவரும் பிரதான பாத்திரங்களிலும், எஸ். ராம்தாஸ், கே. எஸ். பாலச்சந்திரன், எம். எம். ஏ. லத்தீப், கே. ஏ. ஜவாஹர், எஸ். விஸ்வநாதராஜா போன்ற பலர் துணைப் பாத்திரங்களிலும் நடித்திருந்தனர். சிங்களப் படங்களை இயக்கிய சுனில் சோம பீரிஸ் இந்தப் படத்தை இயக்கினார். படப்பிடிப்பு செய்தவர் ஜே. ஜே. யோகராஜா. சரத் தசநாயக்காவின் இசையில், விஸ்வநாதராஜா, இஸ்மாலிகா, ஜுனைதீன் எழுதிய பாடல்களை, முத்தழகு, கலாவதி, எஸ். வீ. ஆர். கணபதிப்பிள்ளை, ராணி ஜோசப் ஆகியோர் பாடினார்கள்.

## குறிப்பு
* 1989இல் தயாரித்து முடிக்கப்பட்ட இந்தத் திரைப்படம் 4 வருடங்கள் கழிந்தபின்னரே 1993இல் திரைக்கு வந்தது.
* இத்திரைப்படம் "ஒப மட்ட வாசனா" என்ற தலைப்பில் சிங்களத்தில் மொழிமாற்றம் செய்யப்பட்டது.

## வெளி இணைப்பு
* சர்மிளாவின் இதயராகம் பற்றிய கட்டுரை - கே.எஸ்.பாலச்சந்திரன்

பகுப்பு:1993 தமிழ்த் திரைப்படங்கள்‎
பகுப்பு:இலங்கைத் தமிழ்த் திரைப்படங்கள்
கிபிர்

**கிபிர்** (; , "சிங்கக்குட்டி") என்பது ஒருவகைப் போர் விமானமாகும். இஸ்ரேலியத் தயாரிப்பான இவ்விமானத்தின் பறப்பு முதன்முதலில் 1973 யூனில் நிகழ்ந்தது. 1975 ஆம் ஆண்டில் அறிமுகமானது. இஸ்ரேல், ஈக்வடோர், கொலம்பியா, இலங்கை ஆகிய நாடுகளின் வான்படைகள் இவ்விமானத்தைப் பயன்படுத்துகின்றன.

## பாவனையாளர்கள்

### தற்போது
;

;

;

### முன்பு
;

;

## வெளி இணைப்பு

* Israel Aircraft Industries F-21A Kfir 
* Walkaround IAI Kfir C.1, I.A.F. Museum, Israel
* Walkaround IAI F-21A Kfir, I.A.F. Museum, Israel
* Walkaround IAI Kfir C.2, I.A.F. Museum, Israel
* Walkaround  IAI Kfir C.2, I.A.F. Museum, Israel

பகுப்பு:இசுரேலியப் போர் வானூர்திகள்
வாழிடத் துண்டாக்கம்

.[thumb|right|மத்திய ஆபிரிக்காவில், மனிதக் குரங்குகளின் (Great Ape) வாழிடங்கள் துண்டாடப்பட்டு அழிக்கப்படுகின்றன. [http://www.globio.info/region/africa GLOBIO]  மற்றும் GRASP திட்டங்களில் இருந்து.](https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Grasp_africa.jpg)
**வாழிடத் துண்டாக்கம்** (habitat fragmentation) என்பது, சூழலியல் மாற்றம் உருவாகின்ற ஒரு வழிமுறை ஆகும். இதன் பெயர் குறிப்பிட்டுக் காட்டுவது போலவே, இது, ஒரு உயிரினத்தின் விருப்பமான சூழலில் தொடர்ச்சியின்மை ஏற்படுவதைக் குறிக்கிறது. வாழிடத் துண்டாக்கம், நிலவியல் வழிமுறைகளினால் அல்லது மனிதச் செயற்பாடுகளினால் ஏற்படக் கூடும். நிலவியல் வழிமுறைகளினால் ஏற்படுகின்ற மாற்றம் மிகவும் வேகம் குறைந்தது. மெதுவாகவே இயற்பியற் சூழலில் மாற்றங்கள் ஏற்படுகின்றன. ஆனால் மனிதச் செயற்பாடுகளினால் ஏற்படும் நிலப் பயன்பாட்டு மாற்றங்கள் போன்றவை மிக வேகமாகச் சூழலில் விளைவுகளை ஏற்படுத்துகின்றன. முதல் முறையிலான மாற்றங்களே பல்வேறு உயிரினப் பிரிவுகள் தோன்றுவதற்குக் காரணமாக இருந்ததாக நம்பப்படுகிறது. ஆனால், இரண்டாவதான மனித செயற்பாடுகள், இன்று பல இனங்கள் அழிவதற்குக் காரணமாக இருக்கிறது.

வாழிடத் துண்டாக்கம், பெரும்பாலும், மனிதர்களால் ஏற்படுகின்றன. இது, வேளாண்மை, ஊரக வளர்ச்சி, நகராக்கம் போன்றவற்றுக்காக தாவர வகைகளை அழிக்கும்போது நடைபெறுகிறது. ஒரு காலத்தில் தொடர்ச்சியாக இருந்த வாழிடங்கள் (Habitats) துண்டுதுண்டாகப் பிரிவடைகின்றன. பெரும் எடுப்பிலான அழிப்பு நடவடிக்கைகளுக்குப் பின்னர், துண்டுதுண்டான வாழிடங்கள் மேலும் சிறுத்து ஒன்றுக்கொன்று தொடர்பற்ற தீவுகள் ஆகிவிடுகின்றன. இவை பயிர் நிலங்களாலும், புல்வெளிகளாலும், செயற்கைத் தளங்களாலும் சில வேளைகளில் தரிசு நிலங்களாலும் பிரிக்கப்படுகின்றன. தரிசு நிலங்கள், பொதுவாக, காட்டை அழித்து எரித்துப் பயிர் செய்யும் முறையின் விளைவாக உருவாகின்றன.

ஆஸ்திரேலியாவின், நியூ சவுத் வேல்ஸ் மாகாணத்தின் மத்திய-மேற்குப் பகுதியில் 90% காடுகள் அழிக்கப்பட்டுவிட்டன. இது மோசமான வாழிடத் துண்டாக்கத்தை ஏற்படுத்தியுள்ளது.

பகுப்பு:சூழலியல்
பகுப்பு:உயிரியல் துறைச்சொற்கள்
சீனக் கட்டிடக்கலை

**சீனக் கட்டிடக்கலை** என்பது, சீனாவில் பல நூற்றாண்டுகளாக வளர்ச்சியடைந்து வந்த கட்டிடக்கலையைக் குறிக்கும். இதன் வளர்ச்சியில், கட்டிடங்களின் அமைப்பு முறையில் அதிக மாற்றங்கள் ஏற்பட்டதாகக் கூற முடியாது எனினும், அழகூட்டல் அம்சங்களில் மாற்றங்கள் ஏற்பட்டு வந்துள்ளன. சீனாவை ஆண்ட டாங் வம்சக் (Tang Dynasty) காலத்தில் இருந்து, சீனாவின் கட்டிடக்கலை அயல் நாடுகளான, கொரியா, ஜப்பான், தாய்வான், வியட்நாம் முதலிய நாடுகளின் கட்டிடக்கலைகளில் குறிப்பிடத் தக்க செல்வாக்குச் செலுத்தியது. 20 ஆம் நூற்றாண்டின் முற்பகுதியில் சீனக் கட்டிடக்கலையில் ஐரோப்பியச் செல்வாக்கு ஏற்படுவதற்கு முன் சீனாவின் மரபுவழிக் கட்டிடக்கலையே பயன்பாட்டில் இருந்தது. 20 ஆம் நூற்றாண்டுக் காலப்பகுதியில், மேற்கத்திய முறைக் கல்விகற்ற சீனக் கட்டிடக்கலைஞர்கள் சீனாவின் மரபுவழி அம்சங்களை மேற்கத்திய முறைகளுடன் கலந்து கட்டிடங்களை வடிவமைக்க முயன்றார்கள். எனினும் இது அதிகம் வெற்றி பெற்றதாகக் கூற முடியாது. 

## மேலும் பார்க்க
* சுவர்க்கக் கோவில்

பகுப்பு:கட்டிடக்கலை
பகுப்பு:சீனக் கட்டிடக்கலை
பகுப்பு:கட்டிடக்கலைப் பாணிகள்
பகுப்பு:சீனப் பொருளாதாரம்
ஓர விளைவு

ஒன்றுக்கொன்று இயைபில்லாத அல்லது முரண்படுகின்ற சூழல்கள் ஒரு சூழல் மண்டலத்தில் (*ecosystem*) அருகருகே அமைவதால் ஏற்படும் விளைவே **ஓர விளைவு** அல்லது **விளிம்பு விளைவு** (edge effect) எனப்படுகின்றது. இது பொதுவாக, இரண்டு வாழிடங்களுக்கு (*habitats*) இடையிலான எல்லைத் தொடர்பில் பயன்படுத்தப்படும் ஒரு கருத்துரு ஆகும். சிறப்பாகக் காடுகளுக்கும், இயல்பு குலைக்கப்பட்ட அதன் பகுதி அல்லது மேம்படுத்தப்பட்ட நிலப் பகுதிகளுக்கும் இடையிலான எல்லைகள் தொடர்பில் பயன்படுகின்றது. இவ்விளைவு, சிறிய வாழிடத் துண்டுகளில் (*habitat fragments*) தெளிவாகத் தெரியும். இவ்வாறான இடங்களில் எல்லைகளில் மட்டுமன்றி விளைவுகள் முழுப் பகுதியிலுமே பரந்து காணப்படலாம்.

## மேற்கோள்கள்

பகுப்பு:சூழலியல்
பகுப்பு:சூழல் மண்டலம்
பகுப்பு:உயிரியல் துறைச்சொற்கள்
இலங்கை தொலைபேசிக் குறியீடுகள்

## இவற்றையும் பார்க்க
* இலங்கையில் தொலைத்தொடர்பு

## வெளி இணைப்புகள்
* இலங்கை டெலிகொம்

பகுப்பு:இலங்கைத் தொலைத்தொடர்பு
சுவாமி விபுலானந்த அழகியல் கற்கைகள் நிறுவகம்

**சுவாமி விபுலானந்த அழகியல் கற்கைகள் நிறுவகம்** (*Swami Vipulananda Institute of Aesthetic Studies*) இலங்கையில் மட்டக்களப்பு நொச்சிமுனை பகுதியில் அமைந்துள்ள இந்நிறுவகம் 1981 ஆம் ஆண்டு நிறுவப்பட்டது. சுவாமி விபுலாநந்தரின் நினைவாக இப்பெயர் வழங்கப்பட்டது. 2001 ஆம் ஆண்டில் இக்கல்லூரி கிழக்கிலங்கைப் பல்கலைக்கழகத்தின் ஓர் வளாகமாக்கப்பட்டது. இது முன்னர் **சுவாமி விபுலானந்த இசை நடனக் கல்லூரி** என்ற பெயரால் அழைக்கப்பட்டது.

## வரலாறு
1981 ஆம் ஆண்டு மார்ச் 25 இல் கட்டிடத்திற்கன ஆரம்பப்பணிகள் அமைச்சர் செ. இராசதுரையினால் கல்லடி உப்போடையில் உள்ள இராமகிருஷ்ண மிஷன் மண்டபத்தில் தமிழக இசை விற்பன்னர்கள் ஆகிய சீர்காழி கோவிந்தராஜன் மற்றும் பலரது கலைநிகழ்வுகளுடன் ஆரம்பித்து வைக்கப்பட்டது. அதே ஆண்டு மே 29 ஆம் நாள் இராமகிருஷ்ண மிஷன் சுவாமிகள் ஜீவனானந்தாஜி மஹராஜ் அவர்களால் ஆரம்பித்து வைக்கப்பட்டது. இலங்கை இந்து சமயகலாசார அலுவல்கள் திணைக்களம் இதை நன்கு பராமரித்து வந்தாலும் கல்வித்திணைக்களம் தகுந்த வேதனம் வழங்காமையால் இப்பாடநெறியைப் பட்டதாரிப் பாடநெறியாக்கவேண்டும் என்று பலரும் வேண்டுகோள் விடுத்ததால் 2001 ஆம் ஆண்டில் கிழக்கிலங்கைப் பல்கலைக்கழகத்தின் ஓர் வளாகமாக்கப்பட்டது.

## பட்டநெறிகள்
இக்கல்லூரியில் சுமார் 200 மாணவர்கள் வரை இளமானிப்பட்ட கற்கை நெறியினைத் தொடர்ந்து வருகின்றனர். இசை, நடனம்-நாடக அரங்கியற்றுறை, கட்புலக்கலைத்துறை எனும் மூன்று துறைகளைக் கொண்ட கல்வி நிர்வாகக் கட்டமைப்புடன் இக்கல்லூரி இயங்கி வருகிறது. நுண்கலைத்துறைகளுள் முதன்மை பெறும் இசைத் துறையில் தற்போது வாய்ப்பாட்டு,வீணை, வயலின், மிருதங்கம் போன்ற பட்டப்பாடநெறிகள் கற்பிக்கப்படுகின்றன. சுமார் 200 மாணவர்கள் வரை (இசையினைப் பிரதான பாடமாகவும் துணைப்பாடமாகவும் கொண்ட), இசைப்பேராசிரியர் எஸ். இராமநாதன் அவர்களால் தயாரிக்கப்பட்ட பாடத்திட்டத்திற்கமைய விரிவுரையாளர்களால் செயன்முறை மற்றும் எழுத்துமுறை மூலம் இசை கற்பிக்கப்பட்டு வருகின்றது. வாய்ப்பாட்டிற்கு ஆறு(06) விரிவுரையாளர்களும் வீணைக் கற்கைநெறிக்கு இரு விரிவுரையாளர்களும் மிருதங்கப் பாடநெறிக்கு இரு விரிவுரையாளர்களும் வயலின் பாடநெறிக்கு மூன்று விரிவுரையாளர்களும் கற்பித்து வருகின்றனர்.

## உசாத்துணை

பகுப்பு:இலங்கையின் உயர்கல்வி நிறுவனங்கள்
பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
பகுப்பு:கிழக்குப் பல்கலைக்கழகம், இலங்கை
படிமங்களின் நம்பிக்கைத் துரோகம் (ஓவியம்)

**படிமங்களின் நம்பிக்கைத் துரோகம்** என்பது, அடிமன வெளிப்பாட்டுவாத (Surrealist) ஓவியரான ரேனே மார்கிரிட் (René Magritte) என்பவரால் வரையப்பட்டது. இது, இவ்வோவியத்தில் எழுதப்பட்டுள்ள *இது சுங்கான் அல்ல* (Ceci n'est pas une pipe = this is not a pipe) என்னும் தொடருக்காகப் பெயர் பெற்றது. இது இப்பொழுது, லாஸ் ஏஞ்சலிசில் உள்ள கவுண்டி ஓவிய அருங்காட்சியகத்தில் உள்ளது. ***Ceci n'est pas une pipe***

இந்த ஓவியத்தில், புகையிலைக் கடையின் விளம்பரத்தில் வருவதுபோல, ஒரு சுங்கான் வரையப்பட்டுள்ளது. இதற்குக் கீழே *இது சுங்கான் அல்ல* என்றும் எழுதப்பட்டுள்ளது. இது ஒரு முரண்பாடு போலத் தோன்றினாலும், இதுவே உண்மையாகும். இது சுங்கானின் ஒரு படிமம் மட்டுமே. மார்கிரிட் ஒருமுறை பின்வருமாறு கூறினார்: 

: *இதற்குள் புகையிலையை இடுங்கள் பார்ப்போம், இது ஒரு சுங்கான் என்று இதிலே எழுதியிருப்பேனானால் நான் [[பொய்]] சொன்னவனாவேன்*.

பிரான்சிய இலக்கியத் திறனாய்வாளரும், தத்துவவியலாளருமான மைக்கேல் ஃபௌகல்ட் என்பார் இவ்வோவியம் மற்றும் அதனுடைய முரண்பாட்டைப் பற்றியும் *இது சுங்கான் அல்ல* (1973) என்னும் நூலில் எழுதியுள்ளார்.

## மேற்கோள்கள்

பகுப்பு:ஓவியங்கள்
பகுப்பு:1920களில் ஓவியங்கள்
பண்பாட்டுப் பொதுமை

**பண்பாட்டுப் பொதுமை** என்பது உலகில் உள்ள எல்லாப் பண்பாடுகளுக்கும் பொதுவாக இருக்கக்கூடிய, ஒரு கூறையோ ஒழுங்கமைப்பையோ (pattern) குணப்பாங்கையோ (trait) நிறுவனத்தையோ குறிக்கும். எடுத்துக்காட்டாக, திருமணம், மொழி, கலை முதலிய சமூக வழக்கங்கள், ஒரு குறிப்பிட்ட பண்பாட்டினரிடம் மட்டுமன்றி எல்லாப் பண்பாட்டினரிடமும் உள்ளன. இவை பண்பாட்டுப் பொதுமைகள் ஆகும். 250க்கும் மேற்பட்ட பண்பாடுகளைப் பற்றி ஆய்வு செய்த, ஜார்ஜ் பீட்டர் மர்டாக் என்பவர், ஏறத்தாழ இவ்வாறான 70 பொதுமைகளைப் பட்டியலிட்டுக் காட்டியுள்ளார். டொனால்டு பிரவுன் (Donald E Brown) என்பவர் கிட்டத்தட்ட 200 பொதுமைகளைத் தொகுத்துள்ளார்.

பண்பாட்டுப் பொதுமைகள் காணப்படுகின்றன எனினும், அவற்றைத் பாகுபடுத்திப் பார்ப்பது சிக்கலானது என்று தான் எழுதிய *மனிதப் பொதுமைகள்* என்னும் நூலில் பிரவுண் குறிப்பிட்டுள்ளார். இத்தகைய பொதுமைகளை விளக்குவதற்கு ஒருங்கிணைந்த ஒரே கோட்பாடு இருப்பதற்கான வாய்ப்பு இல்லை என்பது அவரது கருத்து. ஆனாலும், இப் பொதுமைகளுக்கான ஒரே மூலத்தை, *மனித இயல்பில்* தான் காணமுடியும் என்றும், அம் மனித இயல்பின் அடிப்படை மனித மனம் தான் என்றும் அவர் கருதுகிறார்.

இவ்வாறு பொதுமைகள் காணப்படுவதற்கு, மனிதனுடைய அடிப்படைத் தேவைகள் ஒன்றாக இருப்பதே காரணம் என்று சிலர் கருதுகிறார்கள். உணவு ஈட்டுதல், உறுப்பினர்களை நெறிப்படுத்தல், உறைவிடம் மூலம் பாதுகாப்பளித்தல், இனம் தொடர்ந்து இருப்பதற்காக இனப்பெருக்கம் செய்தல், குழந்தைகளுக்குப் பண்பாடு கற்பித்தல் என்பன எல்லாப் பண்பாட்டினருக்குமே அடிப்படைத் தேவைகளாக இருப்பதால், இவற்றின் மூலம் பண்பாட்டுப் பொதுமைகள் ஏற்படுகின்றன என்பது அவர்கள் கருத்து  

## குறிப்புகள்



## உசாத்துணைகள்

* பக்தவச்சல பாரதி, *பண்பாட்டு மானிடவியல்*, மெய்யப்பன் பதிப்பகம், சிதம்பரம், ஜூலை 1999.
* Wallace Woolfenden, *Review of "Human Universals" by Donald E. Brown*, http://www.ishkbooks.com/universals.pdf  11-03-2007 இல் அணுகப்பட்டது.

## வெளியிணைப்புகள்

பிரவுனால் தொகுக்கப்பட்ட பண்பாட்டுப் பொதுமைகள் 

பகுப்பு:பண்பாடு
பகுப்பு:மானிடவியல்
ஜார்ஜ் பீட்டர் மர்டாக்

**ஜார்ஜ் பீட்டர் மர்டாக்** (George Peter Murdock, மே 11, 1897 - மார்ச் 29, 1985) என்பவர், ஒரு குறிப்பிடத்தக்க மானிடவியலாளர் ஆவார். இவர், கனெடிகட்டிலுள்ள, மெரிடென் என்னும் இடத்தில் பிறந்தார். இவரது குடும்பத்தினர் அவ்விடத்திலேயே ஐந்து தலைமுறைகளாக வேளாண்மையில் ஈடுபட்டிருந்தனர். இவரது இளமைக்காலத்தில் பெருமளவு நேரத்தைப் பண்ணையில் வேலை செய்தே கழித்தார். இதன் மூலம், மரபுவழியானதும், இயந்திரமயம் ஆகாததுமான பல வேளாண்மை முறைகளைப் பற்றி அறிந்து கொண்டார். இவர் யேல் பல்கலைக் கழகத்தில் படித்து, அமெரிக்க வரலாற்றில் பட்டம் பெற்றார். பின்னர் ஹாவார்ட் சட்டக் கல்லூரியில் சேர்ந்தார். எனினும் இரண்டாவது ஆண்டில் கல்லூரியை விட்டு விலகி, நீண்டதொரு உலகப் பயணத்தை மேற்கொண்டார். இந்தப் பயணமும், மரபுவழிப் பண்பாடுகளில் இவருக்கிருந்த ஆர்வமும், இவரது ஆசிரியராயிருந்த ஏ. ஜி கெல்லர் என்பரிடமிருந்து கிடைத்த அகத் தூண்டுதலும் இவரை மானிடவியல் மீது ஆர்வம் கொள்ள வைத்தன. இதனால், யேல் பல்கலைக் கழகத்திலேயே மானிடவியலும் கற்றார். 1925 ஆம் ஆண்டில் முனைவர் பட்டம் பெற்று, அப் பல்கலைக் கழகத்திலேயே மானிடவியல் துறைக்குத் தலைவரானார்.

## மேற்கோள்கள்

பகுப்பு:அமெரிக்க மானிடவியலாளர்கள்
பகுப்பு:அமெரிக்க அறிவியலாளர்கள்
பகுப்பு:1897 பிறப்புகள்
பகுப்பு:1985 இறப்புகள்
பகுப்பு:யேல் பல்கலைக்கழக முன்னாள் மாணவர்கள்
உந்தம்

ஒரு அசையும் பொருளின் **உந்தம்** (*momentum*) என்பது, மரபு இயக்கவியலில்  (classical mechanics) அதன் திணிவு (mass) (m) , மற்றும் அதன் வேகம் (\mathbf{v} ) ஆகிய இரண்டின் பெருக்குத் தொகையென வரையறுக்கப்படுகிறது. உந்தம் என்பது பருமனும் (magnitude) திசையும் (direction) கொண்ட ஒரு காவிக்கணியம் (vector quantity) ஆகும். இந்த வரவிலக்கணம் நேர்கோட்டில் இயங்கும் துணிக்கைகளுக்கு மட்டுமே பொருந்தும். இதனால் இதனை நேரியக்க உந்தம் (linear momentum) அல்லது பெயர்வியக்க உந்தம் (translational momentum) என்றும் அழைப்பதுண்டு.

உந்தத்தை (\mathbf{p} ) என்று குறித்தால்,
\mathbf{p} = m\mathbf{v}  ஆகும்.

உந்தம் = திணிவு X வேகம்

மேலும் புறவிசைகளின் தலையீடு இல்லாமல் தனிமைப்படுத்தப் பட்ட ஒரு தொகுதியின் மொத்த உந்தம் காக்கப்படுகின்றது. அதாவது அந்த தொகுதியினுள் நடக்கும் இயக்க மாற்றங்கள் அந்தத் தொகுதியின் மொத்த உந்தத்துக்கு குந்தகம் விளைவிப்பதிலை. இதனை உந்தக்காப்பு விதி என்று அழைப்போம்.

## எடுத்துக்காட்டு
நொடிக்கு 10 m வேகத்தில் செல்லும் 10&nbsp;kg திணிவு கொண்ட ஒரு பொருள் கொண்டிருக்கும் உந்தம் 10 x 10 = 100 Kgm/s  ஆகும். இதே பொருள் நொடிக்கு 20 m வேகத்துடன் செல்லுமானால், அது இரு மடங்கு உந்தம் கொண்டிருக்கும். உந்தம் என்பதைக் கருத்தளவில் இரு விதமாக எண்ணலாம். ஒரு குறிப்பிட்ட உந்தம் கொண்ட ஒரு பொருளானது வேறு ஒரு பொருள் மீது மோதினால் எவ்வளவு தாக்கம் ஏற்படுத்தும் என்றோ, அல்லது ஓர் உந்தம் கொண்ட பொருளை நிறுத்துவது எவ்வளவு கடினம் என்றோ காட்டும் ஓர் அளவு என்றோ கொள்ளலாம். இந்த உந்தம் என்னும் கருத்தை ஐரோப்பாவில் உள்ள பல அறிஞர்கள் எண்ணிக் குறித்து உள்ளனர். பிரெஞ்ச் அறிவியல் அறிஞர் ரெனே டேக்கார்ட்டு (René Descartes) அவர்கள் இந்த திணிவு-வேகப் பெருக்கத்தை குறிக்கும் உந்தத்தை *நகர்ச்சியின் அடிப்படை விசை* என்று குறித்தார்  கோடி குரூசே (Codi Kruse) அவர்கள் தன்னுடைய "இரு புதிய அறிவியல்கள்" ( Two New Sciences ) என்னும் நூலில் இயக்க ஊக்கம் ("impeto") என்னும் இத்தாலிய மொழிச் சொல்லால் குறித்தார். ஐசாக் நியூட்டன், இலத்தீன் மொழியில் "மோட்டஸ்" ("motus"). இதனைத்தான் இங்கு உந்தம் என்று குறிப்பிடுகிறோம்.

## நியூட்டனின் இரண்டாம் இயக்கவிதிக்கும் உந்தத்திற்கும் உள்ள தொடர்பு
நியூட்டோனிய விதிகளில் குறிப்பிடப்படும் விசை (**<big>F</big>**) என்பது உண்மையில் உந்த மாற்று வீதம் (rate of change of momentum) ஆகும்.

: \mathbf{F} = {\mathrm{d}\mathbf{p} \over \mathrm{d}t} 1 N =10 kg
:

திணிவு (m), மாறிலியாக (constant) இருப்பின், இவ்விளக்கம் நியூட்டனின் இரண்டாம் இயக்க விதியைத் துல்லியமாய் விளக்குகின்றது. \mathbf{F} = m\mathbf{a} . இதில் \mathbf{a}  என்பது வேக வளர்ச்சி வீதமாகிய  ஆர்முடுகல் (acceleration) ஆகும்.

ஆகவே வேகம் மாறாதிருக்குமானால் அப்பொருள் மீது விசைகள் ஏதும் உஞற்றப்படவில்லை என வெளிப்படையாகிறது கீழ்வரும் சமன்பாட்டில் இருந்து.

: \mathbf{F} = {\mathrm{d}\mathbf{p} \over \mathrm{d}t}=\ m\mathbf{a}= 0

## மேற்கோள்களும் குறிப்புகளும்


பகுப்பு:இயற்பியல் கணியங்கள்
பகுப்பு:விசையியல்
பகுப்பு:இயக்கம் (இயற்பியல்)
அடிமன வெளிப்பாட்டியம்

[right|thumb|[Yves Tanguy *Indefinite Divisibility* 1942]]
**அடிமன வெளிப்பாட்டியம்** (*Surrealism*) என்பது, ஒரு பண்பாட்டு, சமூக மற்றும் இலக்கிய இயக்கம் ஆகும். இது இருபதாம் நூற்றாண்டின் முற்பகுதியில் மேலோங்கியிருந்தது. மனித மனத்தை விடுதலை செய்வதன்மூலம், தனிமனிதனையும், சமூகத்தையும் விடுதலை செய்யலாம் என்று இதன் சார்பாளர்கள் நம்பினர். இதை மனிதனது அடிமனத்தின் கற்பனா சக்தியைச் செயற்படுத்துவதன் மூலம் அடைய முடியும் என்று *அடிமன வெளிப்பாட்டுவாதம்* வலியுறுத்தியது. இயல்புநிலையிலும் மெய்மையான இந்த நிலை, தனிமனித, பண்பாட்டு மற்றும் சமூகப் புரட்சியையும், கட்டற்ற வாழ்க்கையையும், கவிதை, இலக்கியம் ஆகியவற்றையும் ஏற்படுத்தும் என்றும் இக் கொள்கையினர் நம்பினர். இந்தக் கருத்துருவை முதன் முதலில் முன்வைத்த அண்ட்ரே பிரெட்டன் (*André Breton*) என்பவர், இவ்வாறாக வெளிப்படுத்தப்பட்ட உண்மை அழகியல் சார்ந்தது என்றார். அடிமன வெளிப்பாடு என்ற இந்தக் கருத்துருவைப் பல்வேறு குழுக்களைச் சேர்ந்தவர்களும் பயன் படுத்தியபோது இது அடிமன வெளிப்பாட்டுவாத இயக்கம் எனப்பட்டது.

## உசாத்துணை

## வெளி இணைப்புகள்

பகுப்பு:கலை இயக்கங்கள்
பகுப்பு:இலக்கிய இயக்கங்கள்
பகுப்பு:ஓவியப்பாணிகள்
சங்கீத லவ குசா (1934 திரைப்படம்)

**சங்கீத லவ குசா** 1934 ஆம் ஆண்டு வெளிவந்த தமிழ்த் திரைப்படமாகும். தமிழ் நாடு டாக்கீஸ் நிறுவனத்தினால் வெளியிடப்பெற்ற இத்திரைப்படத்தில் ஸ்ரீநிவாசன், நாராயணன், சீதா, லக்சுமி மற்றும் பலரும் நடித்திருந்தனர்.

## மேற்கோள்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
ஸ்ரீ கிருஷ்ண லீலா

***ஸ்ரீ கிருஷ்ண லீலா*** (*Sri Krishna Leela*) 1934 ஆம் ஆண்டு வெளிவந்த தமிழ்த் திரைப்படமாகும். கல்கத்தா, பயனீர் பிலிம் நிறுவனத்தாரினால் தயாரிக்கப்பட்டு, பி. வி. ராவ் இயக்கத்தில் வெளிவந்த சுமார் 60 பாடல்களைக்கொண்ட இத்திரைப்படத்தில் பி. எஸ். சிவபாக்கியம், சி. வி. வி. பந்துலு, சி. எஸ். ஜெயராமன் உட்படப் பலர் நடித்திருந்தனர்.

## கதைச் சுருக்கம்
தேவர்களும் முனிவர்களும் திருப்பாற்கடலுக்குச் சென்று கம்சனின் கொடுமை தாங்காது விட்டுணுவை பிரார்த்திக்க, விட்டுணு சேஷசயன காட்சியளித்து, தேவகியின் 8-வது புத்திரனாய் அவதரித்துக் கவலை தீர்ப்பதாய் தெரிவித்து மறைகிறார். சில ஆண்டுகளுக்குப்பின் கம்சன் தங்கை தேவகிக்கும் வசுதேவருக்கும் திருமணம் நடக்கிறது. அசரீரியால் தேவகியின் 8-வது புத்திரனால் தனக்கு மரணம் எனக் கேள்வியுற்ற கம்சன் தேவகியை வெட்டச் செல்லுகிறான். பிறக்கும் குழந்தைகளைத் தந்து விடுவதாய் வசுதேவரும் தேவகியும் வாக்களித்ததால் இருவரையும் சிறையிலடைக்கிறான். 7 குழந்தைகளைப் பறிகொடுத்த தேவகியும், வசுதேவரும் விட்டுணுவைப் பிரார்த்திக்க விஷ்ணு தானே 8-வது குழந்தையாய் பிறப்பதாயும், குழந்தை பிறந்ததும் யமுனை கடந்து கோகுலத்தில் விட்டுவிட்டு அங்குள்ள பெண் குழந்தையைக் கொண்டுவரும்படி தெரிவித்து மறைகிறர். 8-வது குழந்தை பிறந்ததும் கோட்டை வாயில்கள் தானே திறந்து கொள்ள, வசுதேவர் குழந்தையோடு கோகுலம் சென்று, பெண் குழந்தையோடு திரும்புகிறார். கம்சன் 8-வது குழந்தை பிறந்தது பற்றிக் கேள்வியுற்றதும் ஓடிவந்து குழந்தையைப் பிடுங்கி பாறையில் மோத அது சக்தியாக மாறி கம்சனின் அழிவைச் சொல்லி மறைகிறது. 
கோகுலம், யசோதை, நந்தன், ஆயர் கூட்டம் யாவரும் கிருட்டிணனைப் போற்றி செல்வமாக வளர்க்கின்றனர். கிருஷ்ணன் ஒருநாள் அனைவர் தடுக்கவும் கேளாது காளிங்கன் மடுவில் குதித்து கொடிய காளிங்கனின் கர்வத்தை அடக்கி மேலே வருகிறான். யாவரும் கரைமீது அழுது நிற்க, காளிங்கநர்த்தனம் செய்து காளிங்கனைத் துரத்தி யாவரையும் ஆசீர்வதிக்கிறான்.

## நடிகர்கள்
இத்திரைப்படத்தில் அக்காலத்தில் பிரபலமான தென்னிந்திய நாடக நடிகர்கள் பலர் நடித்திருந்தனர்.

## மேற்கோள்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பவளக்கொடி (1934 திரைப்படம்)

**பவளக்கொடி** (*Pavalakkodi*) 1934 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், எஸ். எஸ். மணி பாகவதர், எஸ். டி. சுப்புலட்சுமி மற்றும் பலர் நடித்திருந்தனர். இதுவே எம். கே. தியாகராஜ பாகவதருக்கும் இயக்குநர் கே. சுப்பிரமணியத்திற்கும் முதல் படமாகும். பாபநாசம் சிவன் இத்திரைப்படத்திற்கு இசையமைத்திருந்தார்.
படத்தில் 55 பாடல்கள் இடம்பெற்றிருந்தன. இத்திரைப்படம் 100 வாரங்கள் தொடர்ந்து ஓடியது.

## பாடல்கள்

## மேற்கோள்கள்

## வெளி இணைப்புகள்
* பவளக்கொடி
* Pride of Tamil Cinema (1931-2013), பவளக்கொடி, பக்கம். 3

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
சதி சுலோச்சனா

**சதி சுலோச்சனா** 1934 ஆம் ஆண்டு, செப்டம்பர் 22 இல் வெளிவந்த 12,000 அடி நீளமுடைய புராணத் தமிழ்த் திரைப்படமாகும். பாரத் லக்ஸ்மி பிக்சர்ஸ் நிறுவனத்தினரால் வெளியிடப்பெற்ற இத்திரைப்படத்தில் எம். ஜி. நடராஜ பிள்ளை,  டி. என். நடராஜ பிள்ளை, ஏ. ஆர். சரங்கபாணி மற்றும் பலர் நடித்திருந்தனர். மேலும், பாபுலால் சௌகானி தயாரித்த இப்படத்தில்,  ப. சம்மந்த முதலியார் கதை, திரைக்கதை, வசனம் எழுதி இயக்கியுள்ளார்.

## மேற்கோள்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
காலவா

**காலவா** 1932-ஆம் ஆண்டு வெளிவந்த (*பம்பாய் - புராணம் - நாடகம்*) முழுமையான முதல் தமிழ் பேசும், தமிழ்த் திரைப்படமாகும். பி. வி. ரெங்காச்சாரி இயக்கத்தில் வெளிவந்த இத்திரைப்படத்தில் வி. எஸ். சுந்தரேச ஐயர், டி. ஆர். முத்துலட்சுமி உள்ளிட்ட பலரும் நடித்துள்ளனர்.

## சான்றாதாரங்கள்

பகுப்பு:1932 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சகுந்தலா (திரைப்படம்)

**சகுந்தலா** 1934 ஆம் ஆண்டு, ஆகத்து 11 இல் வெளிவந்த 14,000 அடி நீளமுடைய சரித்திரத் தமிழ்த் திரைப்படமாகும். பயோனியர் பிலிம் கம்பனி சார்பில் பி. வி. ராவ் இயக்கத்தில் வெளிவந்த இத்திரைப்படத்தில் மதுரை பாஸ்கரதாஸ் பாடல்கள் படைக்க, பி. எஸ். வேலு நாயர், எம். எஸ். முருகேசன், எல். நாராயணராவ் மற்றும் பலர் நடித்திருந்தனர்.

## பாடல்கள்

## சான்றாதாரங்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாரிஜாத புஷ்பஹாரம்

**பாரிஜாத புஷ்பஹாரம்** 1932-ஆம் ஆண்டு, சனவரி 1-இல் வெளிவந்த தமிழ்த் திரைப்படமாகும். இராசா சாண்டோ இயக்கத்தில் வெளிவந்த இத்திரைப்படத்தில் நரசிம்மராவ், கே. டி. ருக்மணி, ஆர். நாகேந்திரராவ், லீலா உள்ளிட்ட பலரும் நடித்துள்ளனர்.

## சான்றாதாரங்கள்

பகுப்பு:1932 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சம்பூர்ண ஹரிச்சந்திரா

**சம்பூர்ண அரிச்சந்திரா** 1932ஆம் ஆண்டு சனவரி 1இல்  இராசா சந்திரசேகர் மற்றும் சர்வோத்தம் பதாமி ஆகியோரின் இயக்கத்தில் சாகர் மூவிடோன் தயாரிப்பில் வெளிவந்த தமிழ்த் திரைப்படமாகும். டி. சி. வடிவேலு என்பவர் இப்படத்தின் இணை இயக்குநராக இருந்துள்ளார். இத்திரைப்படத்தில் வி. எஸ். சுந்தரேச ஐயர், டி. ஆர். முத்துலட்சுமி உள்ளிட்ட பலரும் நடித்துள்ளனர். இது தமிழில் வெளியான மூன்றவது பேசும் படமாகும். எச். எம். ரெட்டி இயக்கத்தில் இம்பீரியல் மூவிடோனால் தயாரிக்கப்பட்ட முதல் தமிழ் பேசும்படமாக காளிதாஸ் (1931) மற்றும் சாகர் மூவிடோன் தயாரிப்பில் சர்வோத்தம் பாதாமி இயக்கிய *கலவ ரிஷி* இரண்டாவது பேசும் படமாகும்.

தனது வாழ்வில், சொன்ன சொல் தவறாமை, வாய்மை என்னும் இரண்டு ஒழுக்கங்களையும் இறுக்கமாகக் கடைப்பிடித்து வந்த அரிச்சந்திரன் என்ற சூரியக் குல அரசன் கதையை உள்ளடக்கியது 

## மேற்கோள்கள்

## வெளி இணைப்புகள்
*
பகுப்பு:1932 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கோவலன் (திரைப்படம்)

**கோவலன்** 1933-ஆம் ஆண்டு வெளிவந்த தமிழ்த் திரைப்படமாகும். இம்பீரியல் பிலிம் கம்பனியினரால் தயாரித்து, இராசா சாண்டோ இயக்கி வெளியிடப்பெற்ற இத்திரைப்படத்தில் நரசிம்ம ராவ், லீலா மற்றும் பலர் நடித்திருந்தனர்..

## இவற்றையும் காண்க
* கோவலன் (1934 திரைப்படம்)

## சான்றாதாரங்கள்

பகுப்பு:1933 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நந்தனார் (1933 திரைப்படம்)

**நந்தனார்** 1933-ஆம் ஆண்டு வெளிவந்த தமிழ்த் திரைப்படமாகும். நியூ தியேட்டர்ஸ் நிறுவனத்தாரினால் வெளியிடப்பெற்ற இத்திரைப்படத்தில் சுப்பையா தேவர், கே. எஸ். அங்கமுத்து மற்றும் பலர் நடித்திருந்தனர்.

## சான்றாதாரங்கள்

பகுப்பு:1933 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சீதா கல்யாணம் (1934 திரைப்படம்)

**சீதா கல்யாணம்** 1934 ஆம் ஆண்டு, பிப்ரவரி 24 இல் வெளிவந்த புராணத் தமிழ்த் திரைப்படமாகும். பிரபாத் டாக்கீசு தயாரிப்பில் பாபுராவ் பண்டர்கர் இயக்கிய இப்படத்தில், எம். எஸ். சுப்பிரமணிய ஐயர் வசனமும், ஏ. என். கல்யாணசுந்தரம் இசையும், பாபனாசம் சிவன் பாடலும் படைத்து வெளிவந்த இத்திரைப்படத்தில், எஸ். ராஜம், ஜி. கே. சேசகிரி மற்றும் பலரும் நடித்தனர்.

## சான்றுகள்

## வெளி இணைப்புகள்
* 

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சு. ஜெயலக்சுமி நடித்த திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
காளிதாஸ் (1931 திரைப்படம்)

**காளிதாஸ்** (*Kalidas*) 1931 ஆம் ஆண்டு வெளிவந்த தமிழ்த் திரைப்படமாகும். எச். எம். ரெட்டி இயக்கத்தில் வெளிவந்த இத்திரைப்படத்தில் பி. ஜி. வெங்கடேசன், டி. பி. ராஜலட்சுமி உள்ளடங்கலாகப் பலர் நடித்திருந்தனர். இத்திரைப்படம் தமிழில் வெளிவந்த முதலாவது பேசும் படமாகும்.

இந்தியாவின் முதல் பேசும் படமான ஆலம் ஆரா தயாரித்த அரங்கிலேயே இப்படம் தயாரிக்கப்பட்டது.

இந்தப் படத்தின் பாடல்கள் மதுரகவி பாஸ்கரதாசால் எழுதி, நாடக மேடைகளில் பாடப்பட்டு வந்தவை. இப்படத்தின் மூலம் முதல் தமிழ்ப் படத்தின் பாடலாசிரியர் எனும் பெயர் பாஸ்கரதாசுக்கு கிடைத்தது.

## பாத்திரங்கள்
*பி. ஜி. வெங்கடேசன் - காளிதாஸ்
*டி. பி. ராஜலட்சுமி - இளவரசி வித்யாதரி
*எல். வி. பிரசாத்  - கோயில் பூசாரி

## பாடல்கள்
thumb|left|டி. பி. ராஜலட்சுமியும் பி. ஜி. வெங்கடேசனும் தோன்றும் காட்சி
இத்திரைப்படத்தில் கிட்டத்தட்ட ஐம்பது பாடல்கள் இடம்பெற்றிருந்தன *ராட்டினமாம் காந்தி கை பாணமாம்*, *இந்தியர்கள் நம்மவர்க்குள் ஏனோ வீண் சண்டை* போன்ற தேசபத்திப்பாடல்கள் இடம்பெற்றிருந்தன. இப்படத்தின் பாடல்கள் மதுரகவி பாஸ்கர தாஸ் எழுதியுள்ளார்.

## துணுக்குகள்
* காளிதாஸ் படத்தில் கதாநாயகி வித்தியாதிரி (டி. பி. ராஜலட்சுமி) தமிழில் பேசிப் பாடுகின்றார். அவருக்குக் கதாநாயகன் காளிதாசன் (பி. ஜி. வெங்கடேசன்) தெலுங்கில் மறுமொழி உரைக்கிறார். சில துணை நடிகர்கள் இந்தியிலும் பேசியுள்ளார்கள்..

* இத்திரைப்படத்தின் முதல் காட்சி சென்னை ‘சினிமா சென்டிரல்’ எனும் திரையரங்கில் 1931, அக்டோபர் 31 இல் திரையிடப்பட்டது.
* அன்றைய சுதேசமித்திரன் நாளிதழில் வெளியான ‘காளிதாஸ்’ பட விளம்பரம் (படம்) இது: ‘தமிழ், தெலுங்கு பாஷையில் தயாரிக்கப்பட்ட முதல் பேசும் படக்காட்சியைக் கேளுங்கள். மிஸ் டி.பி. ராஜலட்சுமி நடிக்கும் ‘காளிதாஸ்’ முழுதும் பேச்சு, பாடல், நடனம் நிறைந்த காட்சி. இம்பீரியல் மூவிடோன் கம்பெனியாரால் தயாரிக்கப்பட்டது. உயர்ந்த கீர்த்தனங்கள், தெளிவான பாடல்கள், கொரத்தி நாட்டியங்கள், பாதி கெஜட் காட்சிகளும் காண்பிக்கப்படும்’.
* இப்படத்தில் குறவன்-குறத்தி ஆட்டமும் இடம்பெற்றுள்ளது.

## மேற்கோள்கள்

## வெளி இணைப்புகள்

* A reel revolution from 85 years ago

பகுப்பு:1931 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கறுப்புவெள்ளைத் திரைப்படங்கள்
வள்ளி திருமணம்

**வள்ளி திருமணம்** 1933-ஆம் ஆண்டு வெளிவந்த 12,000 அடி நீளமுடைய கல்கத்தா புராணத்  தமிழ்த் திரைப்படமாகும். பயோனீர் பிலிம் கம்பெனி சார்பில், பி. வி. ராவ் இயக்கத்தில் வெளிவந்த இத்திரைப்படத்தில் சி. எம். துரைசாமி, டி. வி. சுந்தரம், டி. பி. ராஜலட்சுமி மற்றும் பலரும் நடித்துள்ள இப்படத்தில் மதுரகவி பாஸ்கர தாஸ் பாடல்கள் படைத்துள்ளார்.

## சான்றாதாரங்கள்

பகுப்பு:1933 தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:இந்தியத் தமிழ்த் திரைப்படங்கள்
சத்தியவான் சாவித்திரி (1933 திரைப்படம்)

**சத்யவான் சாவித்திரி** 1933 ஆம் ஆண்டு வெளிவந்த தமிழ்த் திரைப்படமாகும். மதன் தியேட்டர்ஸ் வெளியிட்ட இத்திரைப்படத்தில் எம். ஆர். கிருஷ்ணமூர்த்தி, டி. எஸ். மணி, டி. பி. ராஜலக்ஸ்மி மற்றும் பலர் நடித்திருந்தனர்.

## சான்றாதாரங்கள்

பகுப்பு:1933 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வள்ளி (1933 திரைப்படம்)

**வள்ளி** 1933-ஆம் ஆண்டு வெளிவந்த தமிழ்த் திரைப்படமாகும். நேஷனல் மூவிடோன் நிறுவனத்தினரால் வெளியிடப்பெற்ற இத்திரைப்படத்தில் டி. எஸ். சந்தானம், பங்கஜம் மற்றும் பலர் நடித்திருந்தனர்.

## மேற்கோள்கள்

பகுப்பு:1933 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாமா விஜயம் (1934 திரைப்படம்)

**பாமா விஜயம்** (Bama Vijayam) 1934 ஆம் ஆண்டு வெளிவந்த தமிழ்த் திரைப்படமாகும். மனிக் லால் டண்டன் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, ஜி. என். பாலசுப்பிரமணியம், பி. எஸ். ரத்னா பாய் மற்றும் பி.எஸ். சரஸ்வதி முக்கியக் கதாபாத்திரத்தில் நடித்துள்ளனர்.

நாரதர் வேடத்தில் வரும் கருநாடக இசை மேதை ஜி. என். பாலசுப்பிரமணியம் நடித்த முதலாவது திரைப்படம் இதுவாகும். மகாராஜபுரம் கிருஷ்ணமூர்த்தி (மகாராஜபுரம் விஸ்வநாத ஐயரின் சகோதரர்) கிருஷ்ணர் வேடத்திலும், "பாளையம்கோட்டை சகோதரிகள்" என அழைக்கப்பட்ட பி.எஸ்.ரத்னா பாய், பி.எஸ்.சரஸ்வதி பாய் ஆகியோர் ருக்மணி, சத்தியபாமா வேடங்களிலும் நடித்தனர். இத்திரைப்படம் வசூலில் பெரும் வெற்றி பெற்றது. 50,000 ரூபாய் செலவில் தயாரிக்கப்பட்டு ஒரு மில்லியன் ரூபாய்களை வருவாயாகப் பெற்றது. ஹாலிவுட்டில் பயிற்சி பெற்ற மனிக்லால் டண்டன் இத்திரைப்படத்தை இயக்கியிருந்தார்.

இப்படத்திற்கு இசையமைத்தோர் சென்னை அரங்கசாமி நாயகர் குழுவினர்.

## நடிப்பு
பிலிம் நியூஸ் ஆனந்தன் மற்றும் தி இந்துவிலிருந்து எடுக்கப்பட்டது.
* ஜி. என். பாலசுப்பிரமணியம் -  நாரதர்
* மகாராஜபுரம் கிருஷ்ணமூர்த்தி -  கிருட்டிணன்
* பி. எஸ். ரத்னாபாய் -  ச‌‌த்‌தியபாமா‌
* பி. எஸ். சரஸ்வதி பாய் -  ருக்மணி

## தயாரிப்பு
நாரதர் வேடத்தில் வரும் கருநாடக இசை மேதை ஜி.என்.பாலசுப்பிரமணியம் நடித்த முதலாவது திரைப்படம் இதுவாகும். படத்தின் ஆரம்பக் காட்சிகளில் பாலசுப்பிரமணியத்தின் பெயர் "ஹட்சின்ஸ் பிளேட் ஃபேம் சங்கீதா வித்வான்" என்று தோன்றியது.  இத் திரைப்படத்தை ஏ. என். மருதாச்சலம் செட்டியார் 'செல்லம் டாக்கீஸ்' பெயரில் தயாரித்தார். "செல்லம்" என்பது செட்டியாரின் செல்லப் பெயராகும். இப் படத்தின் முடிவில், இதில் நடித்த அனைவரும் சேர்ந்து பாடிய ஜன கண மன பாடல் காட்சி காண்பிக்கப்பட்டது. இது குறித்து திரைப்பட வரலாற்றாளர் ராண்டார் கை, முதன்முறையாக, இந்திய  நாட்டுப்பண் ஐ திரையில் காட்சிப்படுத்திய முதல் படம் என்று குறிப்பிட்டுள்ளார். மேலும் இது திரைப்படத்தை பார்க்க வரும் ரசிகர்களின் தேசிய உணர்வை தூண்டுவதாக உள்ளது எனவும் குறிப்பிடப்பட்டுள்ளது.

## பாடல்கள்
கே. தியாகராஜ தேசிகர் இப்படத்திற்கு இசை அமைத்திருந்தார். 59 பாடல்கள் உள்ள இத் திரைப்படத்தில், 10 பாடல்களை பாலசுப்பிரமணியம் பாடியிருந்தார். பாலசுப்பிரமணியத்தின் முதல் பாடல் "பாலகனகமையா" எனத் தொடங்கும் தியாகராஜர் ''கீர்த்தனை" ஆகும். இது அடாணா இராகத்தில் அமைந்துள்ளது. "கோடி நாதுலு" எனத் தொடங்கும் தோடி இராகப் பாடலை பாலசுப்பிரமணியம் மற்றும் எம். ஆர். கிருஷ்ணமூர்த்தி இணைந்து பாடியுள்ளனர்.

## வரவேற்பு
இத் திரைப்படம், 50,000 ரூபாய் செலவில் தயாரிக்கப்பட்டு ஒரு மில்லியன் ரூபாய்களை வருவாயாகப் பெற்றது என ராண்டர் கை குறிப்பிட்டுள்ளார்.

## குறிப்புகள்

## மேற்கோள்கள்

## வெளி இணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1934 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
சக்குபாய் (திரைப்படம்)

**சக்குபாய்** 1934-ஆம் ஆண்டு, மார்ச்சு 24இல் வெளிவந்த புராணத் தமிழ்த் திரைப்படமாகும். பருவ பிக்சர்ஸ் நிறுவனத்தினர் வெளியிட்ட இத்திரைப்படத்தில், பாடல், மற்றும் வசனம் டி. சி. வடிவேலு நாயக்கர் எழுதியுள்ளார். இப்படத்தில், மதுரை ஆசாரி, கே. ஆர். சாரதாம்மாள் மற்றும் பலர் நடித்திருந்தனர்.

## சான்றாதாரங்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நிரலகம்

thumb|500px|இசைச்செயலி ஒன்று libvorbisfile எனும் நிரலகத்தை பயன்படுத்தும் முறையினை விளக்கும் வரைபடம்
மென்பொருள் ஒன்றினை உருவாக்குவதற்கு பயன்படுத்தப்படும் துணைநிரல்களினது சேகரம் (தொகுப்பு) **நிரலகம் (Library)** எனப்படுகிறது. நிரலகங்கள் பெரும்பாலும் துணை ஆணைத்தொடர்களையும் தரவுகளையும் தம்மகத்தே கொண்டிருக்கும். இவை தனித்தியங்கும் மென்பொருள் ஒன்றிற்கு தேவைப்படும் சேவைகளை வழங்கும்.

## பெயரிடல்

வெவ்வேறு இயக்குதளங்கள், தத்தமக்கென தனித்தனியான நிரலகப் பெயரிடல் மரபினை கடைப்பிடிக்கின்றன. இப்பெயரிடலைக்கொண்டு இயக்குதளங்களில் உள்ள நிரலகங்களை பிரித்தறியலாம்.

### [[குனூ/லினக்ஸ்]] (Linux), [[சொலாரிஸ்]] (Solaris), [[யுனிக்ஸ்]] குடும்பம் மற்றும் [[பீ எஸ் டீ]] (BSD)

libfoo.a, libfoo.so போன்ற கோப்புக்கள் /lib,  /usr/lib  அல்லது /usr/local/lib/ ஆகிய அடைவுகளுள் வைத்திருக்கப்பட்டிருக்கும்.

கோப்புப்பெயர்கள் எப்போதும் lib என ஆரம்பிக்கும். கோப்புப்பெயரின் பின்னொட்டாக, a (.களஞ்சியங்கள், நிலையான நிரலகங்களுக்கு)   அல்லது, .so (பகிரப்பட்டவை, இயங்குமுறையாக  தொடுக்கப்பட்ட நிரலகங்களுக்கு) ஆகியவை அமையும். பெயர் பின்னொட்டுக்கு மேலதிகமாக இடைமுகப்பு எண் இடப்படக்கூடும்.
எடுத்துக்காட்டாக, libfoo.so.2 என்று பெயரிடப்பட்ட நிரலகமானது libfoo எனும் இயங்குமுறையாக தொடுக்கப்பட்ட நிரலகத்தின் இரண்டாவது பெரும் இடைமுகப்பு மாற்றமாகும்.
.la என்ற கோப்புப்பெயர் பின்னொட்டுடன் காணப்படும் நிரலகங்கள் libtool களஞ்சியங்களாகும்.

### ஆப்பிள் மாக்கின்டோஷ்

### [[வின்டோஸ்]] குடும்பம்

பகுப்பு:நிரலாக்கம்
பகுப்பு:இயக்குதள தொழினுட்பம்